کمانچر ءِ نام ءَ
تئی اکسانی پیشانی
گباریں مانش ءَ بند اِنت
گبار گپتگ
چو ابرم کسھاں لیکارگ ءَ انت
وتی گوں تھ کُشیں آس تپتگیں پاھار ءُ اُپّاراں
چو ابرم چاڑ ءُ بیچاڑ ایں
زمین ءِ کِسھاں تول ایت
ھمک اکس تئی
برے زھگے گوں ھاکوٹاں لبائی جنت.
ءُ لیگار اِنت پُرّ چِل اِنت
برے درچکے زھیر چو شانتل ءَ پہ
ھند ءُ دمکاں گِیر درانڈیھی
برے بمبر تبیں سوزے تھ ءَ تھنائی الھان کنت..
ھما اکس ءَ من ءَ انچو تئی رنجی کت
کہ یک بے چارگے اکسانی توک ءَ بس زھیر بال ایت اُپار ایت
دو براتُّک یک گھارے داشتگیں اکس اَت
کش ءَ یک پیر ماتے نشتگ اَت دردانی لولیگ نالگ ءَ اَت
چو بے دردی
دگہ یک اکسے ءَ انچو تہ ءِ مردم. منی لٹ چوپ شگالی کت
ماتے نشتگ ءَ بندیگجاہ ءِ دیم پہ دیم. ءَ
چارگ ات گیٹ ءَ
کہ باریں بچ منی بندیگ ءَ آجو بیت ،
ءُ واتر کنت
یا کنٹ ئِے کیت
منی مارشت انچوش اندر ءَ ھیروپ ھار ءَ برت
دگہ اکسے کہ چماں کپت
گش ئے بے ھاجتیں بے زانگیں یک
اکسّے اَت
منی پھم ءَ لگورے اَت…
کہ زیک تو درچکے ءَ درتک ءُ پاھو دات
ھمے اکس اَت
کہ دستاں ھون تگاریں تیگے دست ءَ ات
جھل ءَ براتے ءِ اکس اَت
تئی اکسانی کسہ گوں من ءَ وانگ نہ بیت ھمبل منی بیلی
منی اے اندر ءِ مردم نہ پھم ایت ،
تئی اکساں
منی چماں کدوم بستگ نہ بنت چارگ
تئی اے بے زبانیں اکس
تئی اے بے زبانیں اکس
گپوردرملکی